CELEX: E2016C0036
Language: da
Date: 2016-02-09 00:00:00
Title: EFTA-Tilsynsmyndighedens beslutning nr. 36/16/KOL af 9. februar 2016 om delvist at ophæve beslutning nr. 227/04/KOL for så vidt angår Islands status med hensyn til egtvedsyge (VHS) [2016/1862]

20.10.2016   
            
            
               DA
            
            
               Den Europæiske Unions Tidende
            
            
               L 284/35
            
         EFTA-TILSYNSMYNDIGHEDENS BESLUTNING
   Nr. 36/16/KOL
   af 9. februar 2016
   om delvist at ophæve beslutning nr. 227/04/KOL for så vidt angår Islands status med hensyn til egtvedsyge (VHS) [2016/1862]
   EFTA-TILSYNSMYNDIGHEDEN HAR —
   under henvisning til den i punkt 5a i del 4.1 i kapitel I i bilag I til EØS-aftalen omhandlede retsakt (Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1)), som tilpasset til EØS-aftalen ved punkt 4.d) i protokol 1 hertil og artikel 1, stk. 2, og artikel 3, i protokol 1 til tilsyns- og domstolsaftalen,
   under henvisning til EFTA-Tilsynsmyndighedens (herefter »Tilsynsmyndigheden«) beslutning nr. 494/13/KOL af 11. december 2013 om bemyndigelse til det medlem af kollegiet, der har særligt ansvar for dyre- og plantesundhed, til at træffe visse beslutninger på dette område (dokumentnummer 683826), og
   ud fra følgende betragtninger:
   Ved beslutning nr. 227/04/KOL anerkendte Tilsynsmyndigheden, at alle fastlands- og kystområder i Island var fri for infektiøs hæmatopoietisk nekrose (IHN) og egtvedsyge (VHS).
   Den 23. oktober 2015 indgav Island via systemet for anmeldelse af dyresygdomme en anmeldelse af et udbrud af VHS i stenbidere i naturen, der anvendes som gydefisk i Landnamsholf-regionen. Yderligere oplysninger om de trufne foranstaltninger blev fremsendt ved brev af 13. november 2015 (dokumentnr. 780869, IS ref. ANR15110004/20.5).
   Henset til ovenstående bør Islands status som VHS-fri som anerkendt ved beslutning nr. 227/04/KOL annulleres.
   Der ikke er sket ændringer for så vidt angår Islands status med hensyn til IHN.
   Det er derfor hensigtsmæssigt at ophæve beslutning nr. 227/04/KOL udelukkende for så vidt angår Islands VHS-status.
   Denne beslutning er i overensstemmelse med den udtalelse, som EFTA-udvalget for dyre- og plantesundhed har afgivet.
   VEDTAGET DENNE AFGØRELSE:
   
               1.
            
            
               Afgørelse nr. 227/04/KOL ophæves for så vidt angår Islands status med hensyn til egtvedsyge.
            
         
               2.
            
            
               Afgørelse nr. 227/04/KOL er fortsat gældende for så vidt angår Islands status med hensyn til infektiøs hæmatopoietisk nekrose (IHN)
            
         
               3.
            
            
               Denne beslutning er rettet til Island.
            
         
      Udfærdiget i Bruxelles, den 9. februar 2016.
      
         
            På EFTA-Tilsynsmyndighedens vegne
         
         Helga JÓNSDÓTTIR
         
            Medlem af kollegiet
         
         Carsten ZATSCHLER
         
            Direktør
         
      
   
   
      (1)  EUT L 328 af 24.11.2006, s. 14.